text: Tønderbanen ramt af aflysninger
  04 december 2012 kl. 07.56
  Togafsporingen ved Farris får konsekvenser for togdriften med mellem Ribe og Tønder. Frem til fredag kører kun ét dagligt passagertog på strækningen.
  De eneste tog, der kører på hele strækningen, er afgangen kl. 06.09 fra Tønder og kl. 06.27 fra Esbjerg. Halvdelen af togene mellem Ribe og Esbjerg er også aflyst.
  De aflyste tog bliver erstattet af busser.
  Aflysningen af passagertog på Tønderbanen sker for at give plads til godstransporten. Ændringen varer foreløbig til og med fredag og rammer yderligere 2.500 passagerer.
  Omkring 3.500 togpassagerer var i forvejen ramt af ændringer i driften på strækningen mellem Vojens og Vamdrup.
  Godstogene kører til daglig via Vojens, men fredag blev syv kilometer skinner og sveller ødelagt under et voldsomt toguheld syd for Vamdrup.
  Strækningen er ensporet, og det har betydet, at stort set al godstrafik mellem Skandinavien og resten af Europa har stået stille siden afsporingen ved Farris torsdag aften.
  Derfor har det været nødvendigt at omdirigere godstransporten.
  Få overblik over ændringerne i Arrivas køreplan her.
  
  Få overblik over ændringerne i DSBs køreplan her.
  